***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2020-2021 нче уку елы)

**11 нче сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Җөмләдәге ирен гармониясенә буйсынган сүзләрнең саны дөрес күрсәтелгән рәтне билгеләгез. **(2 балл)**

*Галимнең бер көне наданның бөтен гомеренә тора.* (Мәкаль)

а) 1;

ә) 2;

**б) 3;**

в) 4.

2. Җөмләдә калын хәрефләр белән бирелгән сүзнең куланылу активлыгы буенча кайсы төркемгә караганлыгы дөрес күрсәтелгән рәтне билгеләгез. **(2 балл)**

*Кеше* ***яңлыша-яңлыша*** *галим булыр.* (Мәкаль)

**а) архаизм;**

ә) тарихи сүз;

б) неологизм;

в) фразеологизм.

3. Җөмләдәге ясалма сүзләр саны дөрес күрсәтелгән рәтне билгеләгез. **(2 балл)**

*Атаң-анаң – чын дустың, дус-ишләрең - юлдашың.* (Мәкаль)

а) 1;

ә) 2;

**б) 3;**

в) 4.

4. Җөмләдәге алмашлыкларның төркемчәләре дөрес күрсәтелгән рәтне билгеләгез. **(2 балл)**

*Эт үз койрыгын үзе күтәрмәсә, аны кем күтәрә?* (Мәкаль)

а) билгеләү, тартым, зат, сорау;

ә) билгеләү, билгеләү, сорау, сорау;

б) тартым, күрсәтү, билгеләү, сорау;

**в) билгеләү, билгеләү, зат, сорау.**

5. Җөмләдәге фигыльләрнең төркемчәләре дөрес күрсәтелгән рәтне билгеләгез. **(2 балл)**

*Уйламыйча эшләсәң, чирләмичә үләрсең.* (Мәкаль)

а) хикәя фигыль, шарт фигыль, хәл фигыль, шарт фигыль;

ә) шарт фигыль, шарт фигыль, хәл фигыль, хәл фигыль;

**б) хәл фигыль, шарт фигыль, хәл фигыль, хикәя фигыль;**

в) хәл фигыль, сыйфат фигыль, инфинитив, сыйфат фигыль.

6. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Эшләми* ***укуның*** *кадерен белмәсәң, эшли-эшли укырсың!* (Мәкаль)

**а) аергыч;**

ә) кыек тәмамлык;

б) туры тәмамлык;

в) ия.

7. Җөмләнең төре дөрес күрсәтелгән рәтне билгеләгез. **(2 балл)**

*Акка кара төшсә югалмый.* (Мәкаль)

**а) ике составлы, тулы;**

ә) бер составлы, тулы;

б) ике составлы, ким;

в) кушма.

8. Җөмләнең төре дөрес күрсәтелгән рәтне билгеләгез. **(2 балл)**

*Сине эш җиңмәсен, син эшне җиң!* (Мәкаль)

а) ике составлы, тулы гади җөмлә;

ә) иярченле кушма җөмлә;

б) теркәгечле тезмә кушма җөмлә;

**в) теркәгечсез тезмә кушма җөмлә.**

9. Җөмләдәге иярчен компонентның төзелеш һәм мәгънә ягыннан төре дөрес күрсәтелгән рәтне билгеләгез. **(2 балл)**

*Уку каты булса да, җимеше татлы.* (Мәкаль)

а) синтетик шарт җөмлә;

ә) аналитик шарт җөмлә;

**б) синтетик кире җөмлә;**

в) синтетик аергыч җөмлә.

10. Җөмләдәге ике компонент арасында куела торган тыныш билгесе дөрес күрсәтелгән рәтне билгеләгез. **(2 балл)**

*Ялкау бер эш эшли белә* ***(...)*** *чалкан ятып мышный белә.* (Мәкаль)

а) өтер;

ә) нокталы өтер;

**б) ике нокта;**

в) сызык.

**II. Башыгызны эшләтегез.**

Сүзләрне дөрес итеп урнаштырып, табышмакны языгыз, җавабын табыгыз.(***сүзләрне дөрес урнаштырган өчен 3 балл, табышмакның җавабы өчен 1 балл = 4 балл***)

*Үзе мәчегә охшаган,*

*Сырлы-сырлы тун кигән.*

*Ул безнең зоопаркка*

*Җылы яклардан килгән.* (***юлбарыс***)

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*Сузык авазга тәмамланган иҗек* ***ачык*** *иҗек дип атала. Мәгънәле аваз яки авазлар җыелмасы* ***сүз*** *була. Язылышлары бердәй, әмма әйтелешләрендә аерма булган сүзләр* ***омограф*** *дип атала. Барлык саннарны да* ***җыю*** *санына үзгәртеп булмый. Сыйфат фигыль бер үк вакытта сыйфат һәм* ***фигыль*** *билгеләрен ала. Таба, күрә, каршы, чаклы бәйлекләре үзләреннән алда килгән исемнең* ***юнәлеш*** *килешендә килүен таләп итәләр.Эш-хәлнең ни рәвешле, ничек үтәлү-үтәлмәвен белдергән иярчен кисәк* ***рәвеш*** *хәле була. Кереш сүзләр җөмләдә һәрвакыт* ***өтер*** *белән аерыла. Иярчен җөмлә төзелеше ягыннан аналитик һәм* ***синтетик*** *була. Иярчен* ***максат*** *җөмлә баш җөмләнең максат хәле урынында килә.*

**IV. Гамәли-иҗади бирем.**

1. Текстны татар теленә тәрҗемә итегез. **(16 балл)**

*Яшка*

*Күптән түгел мин бер паркка барып эләктем. Агачлар кар көртләренә күмелеп йокыга талган. Бик еш кына кошларга дип ясалган җимлекләр очрады.*

*Имән төбендә ике малай басып тора иде. Берсенең кулында чикләвекләр салынган кечкенә генә капчык. Мин аңардан шуның кадәр күп чикләвекнең кемгә икәнлеген сорадым.*

*Ә малай миңа:*

*- Монда безнең дустыбыз яши. Исеме Яшка, - дип, җитди генә җавап бирде.*

*Малай агачка шакылдатып алды. Өстән тиен сикереп төште. Малайлар Яшка белән ягымлы гына итеп исәнләшеп алдылар. Дусларның берсе уч төбенә чикләвекләр салды. Тиен аның кулыннан күчтәнәчне курыкмыйча гына алды.*

*Аннары, рәхмәтләрен белдереп, койрыгын болгады да агачка сикерде.*

2. Кыш көне сез кошларга, хайваннарга ничек ярдәм итәсез? Шул хакта фикерләрегезне 12-15 җөмләдән торган хикәя итеп языгыз. **(12 балл)**